Ishockey under Vinter-OL 2014 – Menn – Kvalifisering

Kvalifiseringen til ishockeyturneringen under vinter-OL 2014 i Sotsji vil avgjøres av IIHFs verdensranking i etterkant av Ishockey-VM 2012. De ni beste landene i verden vil automatisk kvalifiseres til turneringen, mens alle andre land vil ha en sjanse til å kvalifisere seg til de resterende tre plassene i turneringen. Som under vinter-OL 2010 i Vancouver så har IIHF ikke spesifisert noen direkte kvalifisering for vertsnasjonen.

Kvalifiserte land

Direkte kvalifisering
For å kvalifisere seg direkte til OL skal landet være rankert som en av de 9 beste landene i verden på IIHFs verdensranking i etterkant av ishockey-VM 2012. Poengene mottatt ved årets turnering veier høyest. Poenger mottatt i årene før reduseres lineært med 25 prosent inntil det femte året, som ikke inkluderes i poengregningen.

Dermed er Russland, Finland, Tsjekkia, Sverige, Canada, Slovakia, USA, Norge og Sveits direkte kvalifisert til OL.

Vinnbare poeng i 2012

Innledende kvalifisering
Kroatia (30), Serbia (31), Mexico (32) og Israel (33) skulle spille en innledende kvalifiseringsrunde fra 17. til 19. september 2012 i Zagreb i Kroatia. Hvert lag spilte en kamp mot hver av de andre lagene i gruppen. Kroatia ble vinner av gruppen og avanserte dermed til den innledende OL-kvalifiseringsrunden.

Gruppe K

      = Kvalifisert til innledende OL-kvalifiseringsrunde.

Alle tider er lokale (UTC+2).

Innledende OL-kvalifisering
Landene rankert fra 19-. til 27.-plass samt Kroatia (30) skullel spille en innledende OL-kvalifiseringsturnering fra 8. til 11. november 2012. Gruppe G bestående av Ungarn (19), Nederland (24), Litauen (25) og Kroatia (30) skulle spille i Budapest i Ungarn; Gruppe H bestående av Ukraina (20), Polen (23), Estland (26) og Spania (29) skulle spille i Kiev i Ukraina; og Storbritannia (21), Japan (22), Romania (27) og Sør-Korea (28) skulle spille i Nikko i Japan. Opprinnelig fikk Storbritannia anledning til å arrangere kvalifiseringsturneringen, men lot i stedet Japan få arrangere turneringen.

Gruppe G

      = Kvalifisert til endelig OL-kvalifiseringsturnering.

Alle tider er lokale (UTC+1).

Gruppe H

      = Kvalifisert til endelig OL-kvalifiseringsturnering.

Alle tider er lokale (UTC+2).

Gruppe J

      = Kvalifisert til endelig OL-kvalifiseringsturnering.

Alle tider er lokale (UTC+9).

Endelig OL-kvalifisering
Landene rankert fra 10.- til 18.-plass samt vinnerne av de tre innledende OL-kvalifikasjonsgruppene (Nederland, Ukraina og Storbritannia) skulle fra den 10. til 13. februar 2013 spille en endelig OL-kvalifiseringsrunde hvor vinnerne av de tre gruppene tok de resterende 3 plassene ved OL. Landene rankert fra 10. til 12.-plass hadde hjemmebanefordel.

Gruppe D

Gruppe D bestående av Tyskland (10), Østerrike (15), Italia (16) og Nederland (24) skulle spille i Bietigheim-Bissingen i Tyskland. Tyskland var favorittene til å sikre OL-plassen, og var historisk sett en av nasjonene som alltid hadde vært kvalifisert til OL, med unntakelser i 1920, 1924 og 1948 (grunnet de to verdenskrigene), og vant OL-bronse i 1932 og 1976. Etter to kamper hver skulle turneringen avgjøres mellom favoritten Tyskland og Østerrike. Mens Østerrike kunne sikre OL-plassen med minimum et poeng fra tap i overtid eller etter straffeslag, trengte Tyskland, etter et skuffende tap mot Italia, en seier i regulær spilletid for å sikre plassen. Østerrike sørget for en hockeyskrell da østerrikske Markus Peintners utlikning med 7:38 igjen av tredje periode sørget for at kampen gikk i overtid og sendte Østerrike til OL på bekostning av Tyskland.

      = Kvalifisert til OL.

Alle tider er lokale (UTC+1).

Gruppe E

Gruppe E bestående av Latvia (11), Frankrike (14), Kasakhstan (17) og Storbritannia (21) skulle spille i Riga i Latvia. Med et lag bestående av 18 KHL-spillere (ut av i alt 23 spillere) og et entusiastisk hjemmepublikum ville Latvia forsøke å komme til OL for fjerde gang på rad. Den siste kampen mellom Latvia og Frankrike var preget av noe dramatikk, da en fransk 2-1-ledelse ved starten av tredje periode ikke var av interesse for noen av landene. Latvia trengte minst et poeng for å sikre OL-plassen mens Frankrike trengte en tomålsseier eller en etmålsseier i en kamp med minst 4 mål for å avgjøre tie-breakeren mellom dem, Latvia og Kasakhstan (ellers ville Kasakhstan sikre OL-plassen). Men 12 sekunder inn i tredje periode utliknet Mārtiņš Karsums for Latvia, og vertsnasjonen sikret dermed kvalifisering til tross for et tap i overtid til franskmennene.

      = Kvalifisert til OL.

Alle tider er lokale (UTC+2).

Gruppe F

Gruppe F bestående av Danmark (12), Hviterussland (13), Slovenia (18) og Ukraina (20) G skulle spille i Vojens i Danmark. Danmark, som hadde tapt OL-plassen i 2009 til Norge, hadde store forhåpninger innen turneringen på hjemmebane om å sikre OL-plassen og hadde samlet deres beste spillere som ikke var opptatt med NHL-spill. Men turneringen skulle vise seg til å bli en stor skuffelse for danskene, som i likhet med VM året før (hvor de på nød og neppe unnslapp nedrykk) slet med sviktende overtallsspill og første- og andrerekkenes manglende evne til å utnytte utallige scoringssjanser. Etter en relativt vanskelig kamp mot Ukraina gikk Danmark på et overraskende tap til Slovenia. Tredjeseedede Slovenia, et land med 7 ishaller og 148 seniorspillere, hadde dagen før vunnet en annen overraskende seier over Hviterussland og sørget med seier over Danmark for en hockeysensasjon da de for første gang i historien kvalifiserte seg til OL etter 2 seire i regulær spilletid over Hviterussland og vertsnasjonen Danmark. De to siste kampene var dermed uten reel betydning.

      = Kvalifisert til OL.

Alle tider er lokale (UTC+1).

Se også
 Ishockey under Vinter-OL 2014 – Menn

Referanser

Eksterne lenker
 IIHFs offisielle nettside om Vinter-OL 2014

Ishockey under Vinter-OL 2014